laion/Wikipedia-Exotic huggingface dataset:
სპეისი (ფრანგული ჯგუფი)

სპეისი (ინგლ. Space) — ფრანგული ელექტრონული მუსიკალური ჯგუფი მარსელიდან, რომელიც აქტიურობდა 1977-1980-იან წლებში და დაბრუნდა მუსიკალურ სცენაზე პოპულარული სიმღერების ახალი შესრულებით 1992 წლიდან. სპეისი ითვლება მოკლე პერიოდში პოპულარული სპეის-დისკოს მუსიკალური სცენის ყველაზე ღირსშესანიშნავ შემსრულებლად და ევროდენსის ქვეჟანრის ერთ-ერთ პირველ შემსრულებლად. ჯგუფის მთავარი იდეოლოგი და მუსიკის ავტორია დიდიე მარუანი. 1977 - Magic Fly 1977 - Deliverance 1978 - Just Blue 1980 - Deeper Zone 1982 - Paris-France-Transit 1983 - Space Magic Concerts 1987 - Space Opera 1991 - Concerts à Moscou 1996 - Space In Trance 2002 - Symphonic Space Dream 2008 - Back To The Future 2010 - From Earth To Mars „Magic Fly“ (სექტემბერი 1977 / Pye International) ბრიტ #2, ირ #3, ნიდ #20 "Tango in space“ (1977) "Running in the city“ (1978) "Prison“ (1978) "Just Blue“ (1979) "Save Your Love For Me“ (1979) აშშ კლუბური სიმღერები #73 "On the air“ (1980) "Tender force“ (1980) ჯგუფის ოფიციალური საიტი დაარქივებული 2010-11-23 საიტზე Wayback Machine. დისკოგრაფია დაარქივებული 2010-01-11 საიტზე Wayback Machine. ↑ Roberts, David (2006). British Hit Singles & Albums, 19th, London: Guinness World Records Limited, გვ. 517. ISBN 1-904994-10-5.  ↑ De Nederlandse Top 40, week 20, 1977. Radio538.nl. ციტირების თარიღი: 2008-07-30.[მკვდარი ბმული]
Stardust (ჯგუფი)

Stardust — ერთჯერადი პროექტი, ჩამოყალიბებული რამდენიმე პროდიუსერის, ტომას ბანგალტეს, ალან ბრაქსეს და ვოკალისტ ბენჯამინ დაიმონდის მიერ. 1998 წელს პროექტმა გამოსცა თავისი ცნობილი სინგლი "Music Sounds Better with You". იგი ჩაიწერა ჯგუფის Daft Punk სტუდიაში. სიმღერამ დიდი პოპულარობა იქონია ბრიტანულ ჩარტში, სადაც ის #2 ადგილზე მოხვდა. აშშ-ს 'ბილბორდის' ჩარტში მან #1 ადგილზე ორი კვირა გაატარა. ამ პროექტის შემდეგ სამივე მუსიკოსს ერთმანეთთან არ უთანამშრომლია. Stardust საიტზე Discogs
ცენტრალური მასივი

ცენტრალური მასივი (ფრანგ. Massif central) — მთათა სისტემა საფრანგეთში, რომელიც ქვეყნის ტერიტორიის ერთ მეოთხედს იკავებს, ვრცელდება საფრანგეთის ცენტრალურ ნაწილში. უმაღლესი წერტილია პიუი-დე-სანსი — 1886 მეტრი ზღვის დონიდან. იგი ევროპის ჰერცინული მთათა სისტემებისაგან გამოირჩევა სიმაღლით და რთული გეოლოგიური აგებულებით. ეს მხარე ქვეყნის ერთ-ერთი მნიშვნელოვანი ტურისტული რეგიონია. სწორედ აქედან იღებს სათავეს საფრანგეთის უგრძესი მდინარე ლუარა. ალპებისა და იურის მთებისაგან მას გამოჰყობს მდინარეების რონისა და სენის ხეობები. ვიკისაწყობში არის გვერდი თემაზე: ცენტრალური მასივი საფრანგეთის გეოგრაფია ცენტრალური მასივი — სტატია ენციკლოპედია ბრიტანიკიდან (ინგლისური)
რიზ უიზერსპუნი

ლაურა ჯინ რიზ უიზერსპუნი (ინგლ. Laura Jeanne Reese Witherspoon; დ. 22 მარტი, 1976, ახალი ორლეანი, აშშ) — ამერიკელი მსახიობი და პროდიუსერი. არის ამერიკის კინოაკადემიის ოსკარის მფლობელი, განსაკუთრებით ცნობილი თავისი როლებით ფილმებში „ლეგალურად ქერა“ და „იარე ზღვარზე“. შეგიძლიათ იხილოთ მედიაფაილები თემაზე „რიზ უიზერსპუნი“ ვიკისაწყობში. რიზ უიზერსპუნი კინოფილმების ინტერნეტ-მონაცემთა ბაზაში უიზერსპუნის ფოტოსურათები დაარქივებული 2008-06-23 საიტზე Wayback Machine.
პარიზის აუზი

პარიზის აუზი (ფრანგ. Bassin de Paris), ჩრდილოეთ საფრანგეთის დაბლობი — გორაკ-ბორცვიანი ვაკე საფრანგეთის ჩრდილოეთ ნაწილში, მოიცავს ქვეყნის უდიდეს ნაწილს. ზღვის დონიდან მდებარეობს 100—150 მ. სიმაღლეზე. პარიზის აუზის ცენტრში მდებარეობს ქალაქი პარიზი, საიდანაც ვაკე თანდათან მაღლდება არდენებისკენ, ვოგეზებისკენ, ცენტრალური მასივისა და არმორიკის მასივისკენ. პარიზის აუზში მიედინება მრავალი წყალუხვი მდინარე, მათ შორისაა მდინარე სენის აუზი. პარიზის ვაკეზე ზომიერი ზღვის კლიმატის ტიპია გავრცელებულ, ივლისის საშუალო ტემპერატურაა — 18°C, იანვრისა — 3°C, წლის მანძილზე მოდის 500—700 მმ ნალექი. Anon. Carte Géologique de la France à l'Échelle du Millionièmeб ISBN 2-7159-2158-6 Dercourt, J. Géologie et Géodynamique de la Franceб 3rd. edn. (2002) ISBN 2-10-006459-2
ერა (მუსიკალური პროექტი)

ერა - ფრანგული მუსიკალური პროექტი, ყველაზე მეტად ცნობილი სინგლით Ameno (1997). პროექტს გაყიდული აქვს 13 მილიონზე მეტი დისკი. ჯგუფის მუსიკას ახასიათებს გრეგორიანული გალობების და პოპულარული ნიუ-ეიჯის ელემენტების შეხამება. სტილისტურად ის ახლოს დგას პროექტებთან ენიგმა, Gregorian და Deep Forest. ერას სიმღერების ტექსტები დაწერილია ფსევდო-ლათინურ და ინგლისურ ენებზე. მათი ნაწილი ეფუძნებდა XIII საუკუნის ფრანგული ქრისტიანული სექტის, კათარების რწმენებს. ჯგუფის საკონცერტო წარმოდგენები და მუსიკალური კლიპები შეიცავს ხალხური სამოსების და იარაღის ელემენტებს. Era, 1996 (5 მილიონი გაყიდული დისკი) Era 2, 2000 (3.5 მილიონი გაყიდული დისკი) The Mass, 2003
პიერ გასკანი

პიერ გასკანი (ფრანგ. Pierre Gascar; დ. 13 მარტი, 1916 — გ. 20 თებერვალი, 1997) — ფრანგი ნოველისტი, დრამატურგი, ჟურნალისტი. პიერ გასკანი (პიერ ფურნიე) დაიბადა 1916 წლის 13 მარტს ქალაქ პარიზში, საფრანგეთი. ომამდე ბევრი სხვადასხვა ხელობა გამოიცვალა. ომის დროს ტყვედ ჩავარდა და კონცენტრაციულ ბანაკში დიდხანს იტანჯა, რაც შემდეგ თავის ნაწარმოებებში აღწერა. პირველი ნაწარმოები გამოსცა 1949 წელს. ეს იყო ნოველათა კრებული „ავეჯი“. მოთხრობამ „კვდრების ხანა“ 1953 წელს გონკურის პრემია მიიღო. სხვა მოთხრობებიდან აღსანიშნავია „მხეცები“, „ქალები“, „მზიური ქვეყნები“. რომანებიდან აღსანიშნავია „მარცვალი“, „ქუჩის ბალახი“, „ცოცხალი ქვიშა“. გასკანის რეპორტაჟები „ღია ჩინეთი“, „მოგზაურობა ცოცხლეთან“ საინტერესოდ, ლაღად არის დაწერილი და რთულ თანამედროვე პრობლემებს ეხება. პიერ გასკანი გარდაიცვალა 1997 წლის 20 თებერვალს, ლონ-ლე-სონეში, საფრანგეთში. ფრანგული ნოველა, ტომი 2; „საბჭოთა საქართველო“, თბილისი, 1976; გვ. 557 ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 3.0 3.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 4.0 4.1 4.2 4.3 The Fine Art Archive — 2003. <a href="https://wikidata.org/wiki/Track:Q10855166"></a> ↑ 5.0 5.1 Munzinger Personen <a href="https://wikidata.org/wiki/Track:Q107343683"></a>
არდენი (მრავალმნიშვნელოვანი)

სიტყვა არდენი შეიძლება აღნიშნავდეს: არდენი — ტვირთმზიდავი ცხენის ჯიში. არდენი — მთის მასივი საფრანგეთში არდენი — დეპარტამენტი საფრანგეთში იხილეთ აგრეთვე არდენის ოპერაცია — პირველი მსოფლიო ომის დროს წარმოებული კამპანია. არდენის ოპერაცია — მეორე მსოფლიო ომის დროს წარმოებული კამპანია. შამპან-არდენი — რეგიონი საფრანგეთში
ლანსი (საფეხბურთო კლუბი)

საფეხბურთო კლუბი ლანსი (ფრანგ. Racing Club de Lens) — საფრანგეთის საფეხბურთო კლუბი ქალაქ ლანსიდან, დაარსდა 1906 წელს. კლუბს ერთხელ, 1998 წელს აქვს მოგებული საფრანგეთის უმაღლესი საფეხბურთო დივიზიონი Ligue 1. სამჯერ არის გასული საფრანგეთის თასის ფინალში. საფრანგეთის ჩემპიონი: 1998 საფრანგეთის თასის ფინალისტი: 1948, 1975, 1998 ლიგის თასის მფლობელი (1) : 1994, 1999 ინტერტოტოს თასის გამარჯვებული: 2005, 2007 (ფრანგული) ოფიციალური საიტი.
აშოთან მუხრანბატონი

აშოთან ბაგრატის ძე მუხრანბატონი (გ. 1561) — ბაგრატ მუხრანბატონის ძე. მუხრანბატონების სახლის უფროსი და შიდა ქართლის სადროშოს სარდალი XVI საუკუნის 30-იანი წლებიდან 1561 წლამდე. მუხრანბატონი გახდა მამამისის, ბაგრატის ბერად აღკვეცის შემდეგ. მისი ერთი ასული, ქეთევანი (შემდეგში ქეთევან წამებული) ცოლად ჰყავდა კახთა მეფეს დავით I-ს. დაიღუპა ფხოველებთან ბრძოლაში. გვრიტიშვილი დ., ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ., 1955; ჯამბურია მ., ქართული საბჭოთა ენციკლოპედია, ტ. 7, თბ., 1984. — გვ. 230.
საფრანგეთის ეროვნული ემბლემა

საფრანგეთის ემბლემა — ამჟამინდელი გერბი არის ქვეყნის სიმბოლო 1953 წლიდან, თუმცა მას არ აქვს რაიმე იურიდიული სტატუსი, როგორც ოფიციალურ გერბს. იგი თავდაპირველად გამოჩნდა ფრანგულ პასპორტზე, შემდეგ კი, 1912 წელს, საფრანგეთის საგარეო საქმეთა მინისტრმა დაიწყო მისი გამოყენება, როგორც სიმბოლოსი, დიპლომატიურ და საკონსულოს მისიებისთვის. ↑ « Cachet de la sous-préfecture de Dinan, 6 décembre 1943, État français (Régime de Vichy) » დაარქივებული 2011-07-20 საიტზე Wayback Machine. , Académie de Rennes. ვიკისაწყობში არის გვერდი თემაზე: საფრანგეთის ეროვნული ემბლემა
იულიან ტუვიმი

იულიან ტუვიმი (პოლ. Julian Tuwim; დ. 13 სექტემბერი, 1894, ლოძი, პოლონეთი – გ. 27 დეკემბერი, 1953, ზაკოპანე, პოლონეთი), პოლონელი პოეტი, პოლონეთის სრ-ის სახელმწიფო პრემიის ლაურეატი (1951). 1916-18 წლებში სწავლობდა ვარშავის უნივერსიტეტი იურიდიულ და ფილოსოფიურ ფაკულტეტებზე. ნაწარმოებებს აქვეყნებდა 1913 წლიდან. იყო ერთ-ერთი დამაარსებელი პოეტურ ჯგუფ "სკამადრის", რომელიც იცავდა "ყოველდღიურობის პოეზიას" და ილაშქრებდა "ახალგაზრდა პოლონეთის" ტრადიციების წინააღმდეგ. თავდაპირველად ტუვიმმა განიცადა ფრანგი სიმბოლისტებისა და უოლტ უიტმენის გავლენა. ეკუთვნის ლექსთა კრებულები "ვდარაჯობ ღმერთს" (1918), "ბოშური ბიბლია..." (1933), "მოგიზგიზე არსი" (1936) და სხვა. ტუვიმმა პოეზიაში შემოიყვანა ლირიკული გმირი – თანამედროვე ქალაქის მკვიდრი, დანერგა სასაუბრო მეტყველება, რითაც დემოკრატიული ხასიათი შესძინა თავის ლექსებს. მეორე მსოფლიო ომის დროს (1939-1945) ანტიფაშისტურ მოღვაწეობას ეწეოდა ემიგრაციაში. 1946 წელს დაბრუნდა სამშობლოში. განახლებულ პოლონეთს მიუძღვნა ლირიკული ეპიკური პოემა "პოლონეთის ყვავილები" (1949, დაუმთავრებელი გამოცემა). ტუვიმმა თარგმნა ვეფხისტყაოსნის პროლოგი ორი რედაქციით ("Nova Kultura", 1952, N45). ჯ. ჭელიძე, ქართული საბჭოთა ენციკლოპედია, ტ. 10, თბ., 1986. — გვ. 65. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Krzyzanowski J. R. Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 5.0 5.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 6.0 6.1 Internetowy Polski Słownik Biograficzny <a href="https://wikidata.org/wiki/Track:Q96022943"></a> ↑ 7.0 7.1 Babelio — 2007. <a href="https://wikidata.org/wiki/Track:Q2877812"></a> ↑ 8.0 8.1 8.2 8.3 The Fine Art Archive — 2003. <a href="https://wikidata.org/wiki/Track:Q10855166"></a> ↑ 9.0 9.1 9.2 9.3 https://tritius.kmol.cz/authority/738319 <a href="https://wikidata.org/wiki/Track:Q130368343"></a> ↑ 10.0 10.1 10.2 Тувим Юлиан // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Locomotywa. Rzepka. Ptasie radio. ↑ http://www.nytimes.com/2007/04/17/arts/music/17dawn.html ↑ https://cafesenior.pl/artykuly/autografomania-senior-tez-moze,70380.html
კაცი კაცისთვის მგელია

კაცი კაცისთვის მგელია — 1923 წლის ქართული ფილმი, გადაღებული რეჟისორ ივანე პერესტიანის მიერ. ფილმი არ შენახულა. ყურადღება!  ქვემოთ მოყვანილია სიუჟეტის და/ან დასასრულის დეტალები. უცხოეთის დაზვერვა საბჭოთა კავშირის ტერიტორიაზე ჯაშუშური ორგანიზაციის ჩამოყალიბებას ცდილობს. მათ საქმიანობას უშიშროების ორგანოები გამოავლენენ და მტერს უვნებელყოფენ. ივანე პერესტიანი (კარტერი – პოლიციის აგენტი) ვ. ჯამგაროვა (ბარონესა ფუქსი) ტატიანა მაქსიმოვა (ტატიანა ალექსევნა) ვლადიმერ მაქსიმოვი (კრაევი – მფრინავი) „კაცი კაცისთვის მგელია“ [დაარქივებული] — ეროვნული ფილმოგრაფია
არდენის დეპარტამენტი

არდენი — დეპარტამენტი საფრანგეთის აღმოსავლეთ ნაწილში, შამპან-არდენში. არდენი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. ამ ტერიტორიაზე პირველ და მეორე მსოფლიო ომში მნიშვნელოვანი ბრძოლები იმართებოდა, მათგან აღსანიშნავია 1914 წლის არდენის ოპერაცია. არდენის ფართობია 5229 კმ². 1999 წლის მონაცემებით დეპარტამენტის მოსახლეობა 290,130 ადამიანს შეადგენს და მას 75-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 55 ადამიანს. აქ ყველაზე გავრცელებული ენაა ფრანგული. არდენის მმართველია ბენუა იური. (ფრანგული) Prefecture website დაარქივებული 2004-11-25 საიტზე Wayback Machine. (ფრანგული) Conseil général website
ვახტანგ მუხრანბატონი

ვახტანგ ბაგრატის ძე მუხრანბატონი (გ. 1580) — მუხრანბატონების სახლის უფროსი და შიდა ქართლის სადროშოს სარდალი XVI საუკუნის 60-იან წლებიდან 1580-მდე. ქართლის გამგებელი XVI საუკუნის 70-იან წლებში. მუსტაფა ლალა-ფაშას ქართლში ლაშქრობისას (1578) ქართლის დიდ თავადებთან ერთად მორჩილება გამოუცხადა მას. კონფლიქტი ჰქონდა სპარსეთიდან დაბრუნებულ სიმონ I-თან. სიმონმა დააპატიმრა კიდეც, მაგრამ მალე შეურიგდა და გაათავისუფლა. თეიმურაზ I მუხრანბატონი (გარდაიცვალა 1 ივლისი, 1625) ქაიხოსრო მუხრანბატონი (გარდაიცვალა 3 ოქტომბერი, 1629) ბაგრატ მუხრანბატონი (დაიბადა 16 იანვარი, 1572) გვრიტიშვილი დ., ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ., 1955; ჯამბურია მ., ქართული საბჭოთა ენციკლოპედია, ტ. 7, თბ., 1984. — გვ. 230.
მამის მკვლელი

მამის მკვლელი — 1923 წლის ქართული ფილმი, გადაღებული რეჟისორ ამო ბეკ-ნაზაროვის მიერ, ალექსანდრე ყაზბეგის ამავე სახელწოდების რომანის მიხედვით. ყურადღება!  ქვემოთ მოყვანილია სიუჟეტის და/ან დასასრულის დეტალები. ნუნუს და იაგოს ერთმანეთი უყვართ, მაგრამ ცოლიანი ჩაფარი გირგოლა ქალის ხელში ჩაგდებას ცდილობს. გირგოლა იაგოს დააბეზღებს, უმიზეზოდ დააჭერინებს, ნუნუს იძულებით მიათხოვებს თავის გონებაჩლუნგ ძმას, ქალს დაიმარტოხელებს და გააუპატიურებს. ნუნუ მდინარეში გადავარდება, მაგრამ იაგოს მეგობრები გადაარჩენენ, ციხიდან გაქცეულ იაგოს და მის მეგობრებს გირგოლა დუქანში მიუხტება და ჩაფრებს ჩაახოცინებს. ის ნუნუს მოხუც მამასაც მოკლავს და დანაშაულს ქალს გადააბრალებს. ნუნუს სამარცხვინო ბოძზე გააკრავენ, შემდეგ კი გადაასახლებენ, გატანჯული ქალი კატორღაში დაიღუპება. ვასილ არაბიძე — ონისე ბეჟანოვა — მარია ნატო ვაჩნაძე — ნუნუ ვანო სარაჯიშვილი — იაგო კოტე ანდრონიკაშვილი — კობა აკაკი ვასაძე — გირგოლა ნიკო გვარაძე — ნინია ზაქარია ბერიშვილი — გლახო ჩუტა ერისთავი-ჟღენტი — ნუნუს დედა პავლე ესიკოვსკი — კაზაკი ვალერიან გუნია — ნიკალა ამო ბეკ-ნაზაროვმა თავად დაწერა სცენარი და მოთხრობის შინაარსს დაამატა რამდენიმე ეპიზოდი, რომლებშიც ხაზი გაუსვა რუსეთის იმპერიაში ხალხთა ჩაგვრას. მამის მკვლელი (რომანი) - ალექსანდრე ყაზბეგის რომანი. ირაკლი მახარაძე, „დიადი მუნჯი“ — ბაკურ სულაკაურის გამომცემლობა, თბილისი, 2014 ISBN 978-9941-23-104-9
ობის დეპარტამენტი

ობი — დეპარტამენტი საფრანგეთის აღმოსავლეთ ნაწილში, შამპან-არდენში. ობი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. ობის ფართობია 6004 კმ². 1999 წლის მონაცემებით დეპარტამენტის მოსახლეობა 292,131 ადამიანს შეადგენს და მას 74-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 49 ადამიანს. აქ ყველაზე გავრცელებული ენაა ფრანგული. ობის მმართველია ფილიპ ადნო. (ფრანგული) Prefecture website (ინგლისური) General Council website დაარქივებული 2011-01-11 საიტზე Wayback Machine.
ზემო მარნა

ზემო მარნა — დეპარტამენტი საფრანგეთის აღმოსავლეთ ნაწილში, შამპან-არდენში. ზემო მარნა არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. ზემო მარნას ფართობია 6211 კმ². 1999 წლის მონაცემებით დეპარტამენტის მოსახლეობა 194,873 ადამიანს შეადგენს და მას 87-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 31 ადამიანს. აქ ყველაზე გავრცელებული ენაა ფრანგული. ზემო მარნას მმართველია ბრუნო სიდო. (ფრანგული) Prefecture website (ფრანგული) General Council website დაარქივებული 2007-06-09 საიტზე Wayback Machine.
მარნა

მარნა — დეპარტამენტი საფრანგეთის აღმოსავლეთ ნაწილში, შამპან-არდენში. მარნა არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. მარნას ფართობია 8162 კმ². 1999 წლის მონაცემებით დეპარტამენტის მოსახლეობა 565,229 ადამიანს შეადგენს და მას 38-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 69 ადამიანს. აქ ყველაზე გავრცელებული ენაა ფრანგული. მარნას მმართველია რენე-პოლ სავარი. (ფრანგული) Prefecture website
სამხრეთი კორსიკა

სამხრეთი კორსიკა — საფრანგეთის დეპარტამენტი ხმელთაშუა ზღვაში, კუნძულ კორსიკის სამხრეთ-დასავლეთ ნაწილში. სამხრეთი კორსიკას ფართობია 4014 კმ². 1999 წლის მონაცემებით დეპარტამენტის მოსახლეობა 118,593 ადამიანს შეადგენს და მას 99-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 30 ადამიანს. აქ ყველაზე გავრცელებული ენაა ფრანგული. სამხრეთი კორსიკას მმართველია ჟან-ჟაკ პანუნზი. (ფრანგული) General Council website დაარქივებული 2011-02-03 საიტზე Wayback Machine.
ჩრდილოეთი კორსიკა

ჩრდილოეთი კორსიკა — საფრანგეთის დეპარტამენტი ხმელთაშუა ზღვაში, კუნძულ კორსიკის ჩრდილო-აღმოსავლეთ ნაწილში. ჩრდილოეთი კორსიკას ფართობია 4666 კმ². 1999 წლის მონაცემებით დეპარტამენტის მოსახლეობა 141,603 ადამიანს შეადგენს და მას 93-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 30 ადამიანს. აქ ყველაზე გავრცელებული ენაა ფრანგული. ჩრდილოეთი კორსიკას მმართველია პოლ ჟაკობი. (ფრანგული) General Council website დაარქივებული 2014-12-16 საიტზე Wayback Machine.
ვახტანგ მუხრანბატონი (ინჟინერი)

ვახტანგ დავითის ძე მუხრანბატონი (ბაგრატიონ-მუხრანსკი; დ. 1817, თბილისი ― გ. 1892, დაკრძალულია სვეტიცხოველში) — ქართველი ინჟინერ-მშენებელი. განათლება მიიღო ხარკოვში. 1847-1856 მუშაობდა მიმოსვლის გზათა საზოგადო შენობათა კორპუსის VIII ოლქში (თბილისში) და კავკასიის მთავარმართლებლობის სახელმწიფო ქონებათა ინსპექციაში ინჟინერ-ჰიდრავლიკოსად. 1849 წელს მისი ხელმძღვანელობით დამთავრდა ერეკლე II-ის დროს დაწყებული ივრის სარწყავი არხის მშენებლობა, ამის აღსანიშნავად სართიჭალასთან ააგეს ობელისკი. 1850-1854 მუხრანბატონმა აღადგინა ხიდი მდინარე ხრამზე, 1851-1854 კი ააგო ახალი ხიდი მდინარე ალგეთზე (ძველი ხიდის საძირკვლებზე). 1856-იდან მუშაობდა სამუშაოთა უფროსად თბილისის საგუბერნიო სამშენებლო კომისიაში. XIX საუკუნის 60 წლებში მუხრანბატონს მიენიჭა ინჟინერ-პოდპოლკოვნიკის წოდება. 1866 წელს გადაიყვანეს პეტერბურგის გზათა სამინისტროში. რუსეთში მოღვაწეობის პერიოდში მიიღო „ნამდვილი სახელმწიფო მრჩევლის“ წოდება. ბერიძე ვ., თბილისის ხუროთმოძღვრება (1801-1917 წლები), ტ. 2, თბ., 1963; ქართული საბჭოთა ენციკლოპედია, ტ. 7, თბ., 1984. — გვ. 230.
დუს დეპარტამენტი

დუ — დეპარტამენტი საფრანგეთის აღმოსავლეთ ნაწილში, ფრანშ-კონტეში. დუ არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. დუს ფართობია 5234 კმ². 1999 წლის მონაცემებით დეპარტამენტის მოსახლეობა 499,062 ადამიანს შეადგენს და მას 51-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 49 ადამიანს. აქ ყველაზე გავრცელებული ენაა ფრანგული. დუს მმართველია კლოდ ჟანერო. (ფრანგული) Prefecture website (ფრანგული) General council website დაარქივებული 2003-12-15 საიტზე Wayback Machine.
ზემო სონა

ზემო სონა — დეპარტამენტი საფრანგეთის აღმოსავლეთ ნაწილში, ფრანშ-კონტეში. ზემო სონა არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. ზემო სონას ფართობია 5360 კმ². 1999 წლის მონაცემებით დეპარტამენტის მოსახლეობა 229,732 ადამიანს შეადგენს და მას 82-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 43 ადამიანს. აქ ყველაზე გავრცელებული ენაა ფრანგული. ზემო სონას მმართველია ივ კრატინერი. (ფრანგული) Prefecture website (ფრანგული) General Council website დაარქივებული 2010-02-08 საიტზე Wayback Machine. (ფრანგული) Tourism website
თეიმურაზ I მუხრანბატონი

თეიმურაზ ვახტანგის ძე მუხრანბატონი (გ. 1 ივლისი, 1625) — მუხრანბატონების სახლის უფროსი და შიდა ქართლის სადროშოს სარდალი 1580–1625 წლებში. ვახტანგ V-ის მამა, გიორგი სააკაძის სიძე და მისი მომხრე. მონაწილეობდა ტაშისკარისა და მარაბდის ბრძოლებში (დაიღუპა მარაბდის მახლობლად). თეიმურაზ მუხრანბატონს ცოლად ჰყავდა არაგვის ერისთავის, ნუგზარ არაგვის ერისთავის ასული ანა, რომლისგანაც ეყოლა ექვსი შვილი: ვახტანგ V (დ. 1618 – გ. 1675) კონსტანტინე I მუხრანბატონი (დ. 1622 – გ. 1667) არჩილი (გ. 1637) ერეკლე (გ. 1676) დავითი (გ. 1631) ლუარსაბი (გ. 1629) დარეჯანი (გ. 1668) გვრიტიშვილი დ., ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ., 1955; ჯამბურია მ., ქართული საბჭოთა ენციკლოპედია, ტ. 7, თბ., 1984. — გვ. 230-231.
პოლ ვიალარი

პოლ ვიალარი (ფრანგ. Paul Vialar; დ. 18 სექტემბერი, 1898 - გ. 8 იანვარი, 1996) — ფრანგი მწერალი, დრამატურგი. დაიბადა 1898 წლის 18 სექტემბერს სენ-დენში. ლიტერატურას ხელი მოჰკიდა პირველი მსოფლიო ომის შემდეგ: გამოაქვეყნა ლექსების კრებული და პიესები "პირველი სიყვარული" და "ადამიანები". 1939 წელს გამოსცა რომანი "ზღვის ვარდი", რომელმაც ფემინას ლიტერატურული პრემია დაიმსახურა. 1943 წელს დიდი წარმატება ხვდა წილად რომანს "დიდი მარეკი"; ამ რომანში ავტორმა ბუნებისა და ცხოველთა სამყაროს შესანიშნავ სურათებთან ერთად ფრანგული საზოგადოების ევოლუცია გვიჩვენა. თვითონ კარგი მონადირე შემდგომ რომანებში: "მონადირე", "გარეულ ცხოველთა რომანი" პირად განცდებსა და გამოცდილებას გვიხატავს. ათტომიან ციკლში "ნადირობა ადამიანებზე" ის ადამიანთა და ცხოველთა ბედის იდენტიფიკაციას ახდენს და თავის სოციოლოგიურ მრწამსს აყალიბებს. იგივე იდეაა გატარებული რვატომიან რომანში "სიკვდილი არის დასაწყისი". ვიალარის კალამს ეკუთვნის აგრეთვე "XX საუკუნის ფრანგული დასაწყისი". ბოლო პერიოდში ვიალარი პატარა რომანებს წერდა, როგორიცაა "მელიფტე ბიჭი", "სამყაროს სიჭაბუკე" და სხვა. ფრანგული ნოველა, ტომი 2; "საბჭოთა საქართველო", თბილისი, 1976; გვ. 551-552 ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ 3.0 3.1 Roglo — 1997. — 10000000 ეგზ. <a href="https://wikidata.org/wiki/Track:Q83365652"></a> ↑ Deutsche Nationalbibliothek Record #119032600 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
ჯვარი (მრავალმნიშვნელოვანი)

ტერმინს — ჯვარი შეიძლება ჰქონდეს ერთ-ერთი ქვემოთ მოცემული მნიშვნელობა: ჯვარი — ემბლემა-ნიშანი სხვადასხვა მითოლოგიურ, რელიგიურ და კოსმიურ სისტემაში. ჯვარი — ღვთაება აღმოსავლეთ საქართველოს მთიანეთში. ჯვარი — ქართული მონასტერი ქართლში. ჯვარი — სოფელი სამეგრელოში, წალენჯიხის მუნიციპალიტეტში. ჯვარი — ქალაქი სამეგრელოში, წალენჯიხის მუნიციპალიტეტში. ჯვარი — თანავარსკვლავედი. ჯვარი — მთა სამეგრელოში. ჯვარი — მთა რაჭა-ლეჩხუმში. ჯვარი — მთა მცხეთა-მთიანეთში. ჯვარი — უღელტეხილი ხევის კავკასიონზე. ჯვარი — უღელტეხილი ლიხის ქედზე. ჯვარი — შუა საუკუნეების ქართული მონასტერი პალესტინაში. ჯვარი — ხის ჯვარი, რომელსაც მორწმუნე გლეხები ასობდნენ ეზოში ან ყანაში ეზო-მამულის ავი თვალისაგან დასაცავად. ჯვარი — თეთრი ღვინო ქართლში.
იოანე მუხრანბატონი

იოანე (ივანე) კონსტანტინეს ძე მუხრანბატონი (დ. 12 დეკემბერი, 1755 — გ. 1801, სხვა ცნობებით, 1799) — ბაგრატიონთა მუხრანბატონების შტოს წარმომადგენელი, მუხრანბატონების სახლის უფროსი XVIII ს.70-იანი წლებიდან 1801 წლის ჩათვლით. ქართლ-კახეთის სამეფო პოლიტიკური და სამხედრო მოღვაწე, ერეკლე II-ის სიძე (მეფის ასულის ქეთევანის მეუღლე). მუხრანბატონმა, როგორც ერეკლე II-ის სრულუფლებიანმა წარმომადგენელმა, 1783 წლის 24 ივლისს გ. ჭავჭავაძესთან ერთად გეორგიევსკში ხელი მოაწერა რუსეთის მფარველობაში შესვლის ტრაქტატს. 1784-იდან მუხრანბატონი იყო ერეკლე II-ისა და გიორგი XII-ის სახლთუხუცესი, 1784–1795 ერევნის სახანოს (ქართლ-კახეთის სამეფოს ვასალის) მოურავი („ღუბერნატორი“). 1786 ჩააქრო აჯანყება ნახჭევანში. 1795 კრწანისის ბრძოლაში მეთაურობდა ქართლ-კახეთის ლაშქრის ერთ ნაწილს. გვრიტიშვილი დ., ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ., 1955; გუჩუა ვ., ქართული საბჭოთა ენციკლოპედია, ტ. 7, თბ., 1984. — გვ. 231. ↑ დავით ნინიძე (1997). „გვ. 57“, მუხრანბატონები, მერიდიანი.
იურის დეპარტამენტი

იურის დეპარტამენტი — დეპარტამენტი საფრანგეთის აღმოსავლეთ ნაწილში, ფრანშ-კონტეში. იურა არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. იურის დეპარტამენტის ფართობია 4999 კმ². 1999 წლის მონაცემებით დეპარტამენტის მოსახლეობა 250,857 ადამიანს შეადგენს და მას 79-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 50 ადამიანს. აქ ყველაზე გავრცელებული ენაა ფრანგული. იურას მმართველია ჟან რაკინი. ვიკისაწყობში არის გვერდი თემაზე: იურის დეპარტამენტი (ფრანგული) Prefecture website დაარქივებული 2017-08-12 საიტზე Wayback Machine. (ფრანგული) General council website დაარქივებული 2007-01-01 საიტზე Wayback Machine. (ფრანგული) Tourism website დაარქივებული 2004-12-06 საიტზე Wayback Machine. (ინგლისური) Tourism Information